Il-Festa tal-Lunzjata Il-Bidu u l-Iżvilupp ta' din il-Festa Fl-imgħoddi l-festa tal-Lunzjata (li l-Knisja tiċċelebra fil-25 ta' Marzu) kienet magħrufa bħala l-festa tat-'Tħabbira tal-Mulej' kif fil-fatt reġgħet saret magħrufa llum. Kien hemm ukoll żmien meta din il-festa kienet magħrufa bħala 'Il-Festa ta' l-Inkarnazzjoni', u wkoll bħala Festa tal-Bidu tar-Redenzjoni. Fl-inħawi tal-Lvant din il-festa kienet tiġi ċċelebrata l-għada tal-Milied, jiġifieri fis-26 ta' Diċembru iżda l-Knisja Kattolika dejjem iċċelebratha fil-25 ta' Marzu, disa' xhur qabel il- Milied. Din il-festa taf il-bidu tagħha għal ħabta tas-sena 431 u ftit wara nsibuha mniżżla fis- 'Sacramentarium' tal-Papa Gelasju l u fis-seklu sebgħa din il-festa kienet diġà daħlet sew fil-belt ta' Ruma u maż-żmien f'din il-belt bdiet ssir purċissjoni kbira stazzjonali li kienet titlaq mid-diaconia ta' San Adriano għal Santa Maria Maggiore. Minn Ruma, il-festa tal-Lunzjata daħlet ukoll fi Spanja iżda maż-żmien il-Knisja Spanjola ttrasferietha għat-18 ta' Diċembru jiġifieri ġimgħa qabel il-Milied iżda meta l-Knisja Spanjola aċċettat il-Liturġija Rumana din reġgħet sabtet postha fil-25 ta' Marzu. Fin-naħat tal-Lvant il-qima lejn din il-festa tal-Madonna daħlet fis-seklu sitta u kif ġara f'inħawi oħra tad-dinja din malajr niżżlet l-għeruq tagħha fil-fond u kienu jħarsu lejn il-jum tal-25 ta' Marzu bħala l-bidu ta' żminijiet ġodda, hekk li fiż- -żminijiet tan-Nofs dan il-jum kien meqjus bħala l-bidu tas-sena ċivili. Ix-Xiżmatiċi ta' l-Armenja jiċċelebraw din il-festa fis-7 ta' April u fl-imgħoddi kienu jiċċelebrawha fil-5 ta' Jannar lejlet l-Epifanija u kienet btala pubblika fil-Knisja Universali. Il-gżejjer ta' Malta u Għawdex kienu wkoll fost l-ewlenin artijiet fid-dinja li laqgħu fihom din il-qima f'ġieħ il-Madonna. Wieħed mill-aqwa eżempji bikrija huwa l-pittura affresk li kienet meqjuma fl-abatija tad-Dejr, ir-Rabat, u li llum tinsab fil-Mużew ta' l-Arti, il-Belt. 4: Il-poplu tagħna tant rabat qalbu ma' din il-qima Marjana li fl-1445 l-Isqof Senatore de Mello waqqaf fratellanza tal-Lunzjata fil-knisja ddedikata lilha fil-Birgu. Hawnhekk il- fratellanza kellha tiċċelebra l-festi kollha tal-Madonna. Fl-1527 din il-Knisja għaddiet f'idejn id-Dumnikani li għadhom imexxuha sa llum. F'Għawdex ukoll din id-devozzjoni daħlet kmieni ħafna. Fil-Wied tal-Lunzjata insibu knisja ddedikata lil dan il-misteru. Kienet din il-knisja li tat l-isem lil dawn l-inħawi. Għaqda Mużikali Marija Annunzjata' — Tarxien 55